ગુજરાતમાં કચ્છની ધરતી ઉપર CRPFના ઇતિહાસનું યાદગાર પ્રકરણ લખાયું

ભારતનો દાવો છે કે 40 જવાનોનો ભોગ લેનારા પુલવામા હુમલા પાછળ 'પાકિસ્તાન સ્થિત સંગઠન'નો હાથ છે, જ્યારે પાકિસ્તાનનું કહેવું છે કે 'ભારતે પુરાવા આપવા જોઈએ.'

CRPFની લલકાર 53 વર્ષ જૂના યુદ્ધ પ્રકરણની યાદ અપાવી, જ્યારે ભારતના પોલીસ દળના જવાનોએ પાકિસ્તાની સેનાની બ્રિગેડને પીછેહઠ કરવા મજબૂર કરી દીધી હતી. 

CRPFનાં ઇતિહાસમાં અંકિત એ પ્રકરણ ગુજરાતની ધરતી ઉપર લખાયું હતું, જેને સંગઠન દ્વારા દર વર્ષે 'શૌર્ય દિવસ' તરીકે યાદ કરવામાં આવે છે. 

જોકે, એ વિજયમાં પણ કેટલીક ખામી રહી ગઈ હતી, જેને નવા અર્ધ-લશ્કરી દળની સ્થાપના દ્વારા દૂર કરવાનો પ્રયાસ કરવામાં આવ્યો હતો. 

પોલીસ વિરુદ્ધ પાકિસ્તાન સેના 

જાન્યુઆરી 1965માં પાકિસ્તાન તરફી હિલચાલને જોતા CRPFની (સેન્ટ્રલ રિઝર્વ પોલીસ ફૉર્સ, કેન્દ્રીય અનામત પોલીસ દળ)ની બીજી બટાલિયનની ચાર કંપની ગુજરાત મોકલવામાં આવી. 

તેમની સાથે ગુજરાત પોલીસના કેટલાક જવાન પણ હતા. 

CRPFના પોલીસ જવાનો પાસે મીડિયમ મશીનગન તથા મૉર્ટાર જેવા હથિયાર હતા.

સામે પક્ષે પાકિસ્તાન પાસે ખુશ્કીદળ, તોપ તથા આધુનિક હથિયારોથી સજ્જ નિયમિત સેના હતી, જેની દક્ષતા સ્વાભાવિક રીતે જ પોલીસ કરતાં વધુ હતી. 

CRPFના લગભગ 150 જવાનોની સામે પાકિસ્તાનની બ્રિગેડના 3,500 નિયમિત સૈનિક હતા, જે સંખ્યામાં અને હથિયારોની દૃષ્ટિએ વધુ હતા. 

પરંતુ જો ફકત સંખ્યાબળ અને હથિયારોના આધારે યુદ્ધ જીતાતું હોત તા. નવમી એપ્રિલ 1965ની એ રાતે CRPFના ઇતિહાસમાં એ ગર્વિષ્ઠ પ્રકરણ ન ઉમેરાયું હોત.

તમે આ વાંચ્યું કે નહીં?

એ ભયાનક રાત 

CRPFના 150 જવાનોની સામે પાકિસ્તાનના 3,500 સૈનિક હતા

તા. આઠ અને નવ એપ્રિલ, 1965ની રાત્રે પાકિસ્તાનની 51મી ઇન્ફૅન્ટ્રી બ્રિગેડે ભારતીય પોસ્ટ્સ તરફ કૂચ કરી હતી.

જેમાં પાકિસ્તાનની 18મી પંજાબ બટાલિયન, આઠમી ફ્રન્ટિયર રાઇફલ્સ અને છઠ્ઠી બલૂચ બટાલિયનના સૈનિકો હતા. 

'ડૅઝર્ટ હૉક'ના નામથી હાથ ધરવામાં આવેલાં સૈન્ય અભિયાનનો હેતુ ભારતની બંને પોસ્ટ્સની ઉપર કબજો કરવાનો હતો, જેથી કરીને અમદાવાદના રસ્તે મુંબઈ તરફ આગળ વધી શકાય. 

સપાટ મેદાન ઉપર પોસ્ટ્સએ CRPF માટે નબળું પાસું હતી, કારણ કે દુશ્મન ગોળીબાર અને તોપમારા દ્વારા સીધું જ નિશાન સાધી શકે છે અને થયું પણ એવું જ. 

સવારે 3.45 કલાકે હેડ કૉન્સ્ટેબલ રણજીતસિંહને કોઈ હિલચાલ દેખાઈ એટલે તેમણે આગંતુકોને પડકાર ફેંક્યો, જેનો જવાબ ગોળીબારથી મળ્યો.... \n\nમને ઉપરના લેખ માટે સારું શીર્ષક આપો.
પુલવામા: 1965માં કચ્છમાં જ્યારે CRPFની નાનકડી ટૂકડીએ પાક. બ્રિગેડને પીછેહઠ કરવા મજબૂર કરી